b'\n_START_ARTICLE_\nBlue Whale Challenge\n_START_PARAGRAPH_\nBlue Whale Challenge on Ven\xc3\xa4j\xc3\xa4lt\xc3\xa4 l\xc3\xa4ht\xc3\xb6isin oleva nettipeli. Peliss\xc3\xa4 on 50 erilaista haastetta, jotka tulee suorittaa 50 p\xc3\xa4iv\xc3\xa4n aikana. Viimeisess\xc3\xa4 haasteessa pelaajan tulee yritt\xc3\xa4\xc3\xa4 itsemurhaa. T\xc3\xa4st\xc3\xa4 syyst\xc3\xa4 peli\xc3\xa4 kutsutaan my\xc3\xb6s itsemurhapeliksi._NEWLINE_Blue Whale -nimen sanotaan juontavan juurensa valaisiin, jotka ajautuvat rannalle. Toisaalla nimen v\xc3\xa4itet\xc3\xa4\xc3\xa4n juontavan ven\xc3\xa4l\xc3\xa4isen rock-b\xc3\xa4ndi Lumenin kappaleeseen \xd0\x93\xd0\xbe\xd1\x80\xd0\xb5\xd1\x82\xd1\x8c.\n_START_SECTION_\nPelaaminen\n_START_PARAGRAPH_\nKun pelaaja on hyv\xc3\xa4ksytty ryhm\xc3\xa4\xc3\xa4n, h\xc3\xa4n saa itselleen oman ohjaajan, joka antaa h\xc3\xa4nelle p\xc3\xa4ivitt\xc3\xa4in teht\xc3\xa4v\xc3\xa4n. Teht\xc3\xa4v\xc3\xa4t saattavat alussa olla harmittomia, kuten musiikin kuuntelua, kauhuelokuvan katsomista tai her\xc3\xa4\xc3\xa4mist\xc3\xa4 outoihin aikoihin. My\xc3\xb6hemmin pelaajalle annetaan teht\xc3\xa4vi\xc3\xa4, joissa h\xc3\xa4nen tulee vahingoittaa itse\xc3\xa4\xc3\xa4n esim. viiltelem\xc3\xa4ll\xc3\xa4. Teht\xc3\xa4v\xc3\xa4t sis\xc3\xa4lt\xc3\xa4v\xc3\xa4t my\xc3\xb6s uhkarohkeita temppuja joilla pelaaja saattaa itsens\xc3\xa4 vaaraan. Ensimm\xc3\xa4inen teht\xc3\xa4v\xc3\xa4nanto on yleens\xc3\xa4 kello 4.20. T\xc3\xa4st\xc3\xa4 syyst\xc3\xa4 peli\xc3\xa4 kutsutaan my\xc3\xb6s nimell\xc3\xa4 \xe2\x80\x9dWake Me Up At 4:20am\xe2\x80\x9d (Her\xc3\xa4t\xc3\xa4 Minut klo 4:20). Pelill\xc3\xa4 on my\xc3\xb6s muita nimi\xc3\xa4 kuten \xe2\x80\x9dA Silent House\xe2\x80\x9d (Hiljainen Talo) ja \xe2\x80\x9dA Sea Of Whales\xe2\x80\x9d (Valaiden Meri)._NEWLINE_Pelin valvojat etsiv\xc3\xa4t pelaajat ven\xc3\xa4l\xc3\xa4iselt\xc3\xa4 suositulta internet-sivustolta, VK:lta, joka on eritt\xc3\xa4in suosittu It\xc3\xa4-Euroopan maissa. Sivustolla toimii erilaisia ryhmi\xc3\xa4 ja pelaajien etsinn\xc3\xa4t ovat keskittyneet itsemurhaa ihannoiviin yms. keskittyviin ryhmiin. Kuolemantapausten johdosta Ven\xc3\xa4j\xc3\xa4 on sulkenut useita itsemurhaan kannustavia yms. ryhmi\xc3\xa4 VK:ssa. Suomen poliisi on vahvistanut peliryhmien olemassaolon, mutta jotkut tahot (esim. Snopes) ovat kyseenalaistaneet niiden yhteyden kuolemantapauksiin.\n_START_SECTION_\nPid\xc3\xa4tyksi\xc3\xa4\n_START_PARAGRAPH_\nMarraskuussa 2016 Pietarin poliisi pid\xc3\xa4tti ven\xc3\xa4l\xc3\xa4isen miehen, psykologian opiskelija Philipp Budeikinin 21, tunnettu netiss\xc3\xa4 my\xc3\xb6s nimell\xc3\xa4 \xe2\x80\x9dFilipp the Fox\xe2\x80\x9d syytettyn\xc3\xa4 ainakin 16 teinityt\xc3\xb6n itsemurhaan yllytt\xc3\xa4misest\xc3\xa4. Budeikinin ep\xc3\xa4ill\xc3\xa4\xc3\xa4n jakaneen VK:ssa toimineissa kahdeksassa suljetussa itsemurha-ryhm\xc3\xa4ss\xc3\xa4 nuorille ohjeita itsens\xc3\xa4 vahingoittamiseen. Ep\xc3\xa4iltyn\xc3\xa4 samaisessa tapauksessa on ollut Budeikinin lis\xc3\xa4ksi 10 muuta henkil\xc3\xb6\xc3\xa4 jotka ovat toimineet ryhmien valvojina. Osa valvojista on todistanut my\xc3\xb6s Budekinia vastaan._NEWLINE_Vuonna 2017 pid\xc3\xa4tettiin Moskovassa Ven\xc3\xa4j\xc3\xa4lt\xc3\xa4 kotoisin oleva postimies Ilya Sidorov 26. Sidorov on my\xc3\xb6nt\xc3\xa4nyt j\xc3\xa4rjest\xc3\xa4neens\xc3\xa4 samaisia onlinepelej\xc3\xa4 joissa nuoria on kehotettu itsemurhaan ja satuttamaan itse\xc3\xa4\xc3\xa4n. Sidrovin tapauksessa uhreja uskotaan olevan v\xc3\xa4hint\xc3\xa4\xc3\xa4n 32.'